На працягу трох дзён каманды мераліся сіламі не толькі ў спорце, але і ў творчасці. Традыцыйны для турзлёту конкурс на лепшую турыстычную песню выйграў раённы цэнтр гігіены і эпідэміялогіі – яны мастацка і прафесійна выканалі “Купалінку”, чым і ўразілі журы. Лепшую турыстычную страву прыгатавалі івянчане, а самы ўдала аформлены лагер, па меркаванні суддзяў, быў у каманды вайсковай часці № 30695.